Si el Sr. La Cosse no era sospitós, per què el va dur allà per interrogar-lo?
No va ser un interrogatori.
A l'inici, res ens feia pensar que era l'homicida.
En Julian no és un criminal.
No és més que un informàtic. No sobreviurà allà.
Érem tres que treballàvem juntes. La Gloria, jo i la Trina.
Ens cobríem mútuament.
En De Marco va incitar la Gloria perquè impliqués l'Hector Moya?
I li va donar una arma perquè la hi deixés a l'habitació
per assegurar-se que el tanquessin per sempre.
La investigació ha implicat 33 persones més rellevants per al cas.
Hi apareix el meu propi investigador.
No tinc res a veure amb aquest cas.
Llavors no et preocupis per res.
Cada testimoni fonamenta la citació del següent.
Amb en Val citem l'Sly júnior.
Amb l'Sly júnior, la Trina, i espero que amb ella, en De Marco.
La va detenir mai James De Marco, de Control de Drogues?
No em sona.
¿No em va dir abans de testificar avui
que Gloria Dayton era una confident de l'agent James De Marco?
Li vaig dir moltes coses perquè em pagava el lloguer.
Em vas dir que tenies un altre sospitós, no una teoria conspirativa.
La meva vida depèn del judici.
Qui és en Peter Sterghos?
És el nom que vaig trobar en relacionar en Neil Bishop amb l'agent De Marco.
- Els pararem una trampa. - L'Sterghos és el reclam.
En Bishop i en De Marco han anat a casa l'Sterghos.
Entre tots dos estan entrant en casa d'un possible testimoni de la defensa.
Els criminals amb placa són els pitjors de tots.
Si el vols acusar, val més que no fallis.
DIJOUS, 3 D'AGOST DE 2023 18:06
Que d'hora has vingut.
Tu també.
No podia dormir pensant en com argumentar la llista esmenada de testimonis,
però ja estic llesta!
Una mica massa llesta, no? Quants cafès t'has fet?
Només un de vietnamita.
I un de premsat en fred.
I això és un te amb llet, així que no compta.
T'he comprat burritos per esmorzar,
però afanya't, perquè en Batman i en Robin ja estan bavant.
No cal. Tot el que necessitem avui és a la capsa.
Fes-me un favor. Comprova-ho tot.
Sempre ho faig.
Que faig tard?
- No. - No.
En Gustavo s'hi ha esforçat.
Espero que en Julian no s'hagi aprimat una talla més.
Ja has pensat com utilitzar les gravacions de les càmeres?
No, encara no. És una bomba de rellotgeria.
No les puc utilitzar
si no convenço la jutgessa perquè en De Marco testifiqui.
¿Creus que la jutgessa Turner ens ho concedirà
després del fiasco de la Trina?
Per a això són els testimonis d'avui. Si no funcionen, caldrà repescar la Trina.
En De Marco la deu haver amenaçat de mentir a l'estrada.
Potser ens pot fer costat.
Sort amb això.
Cisco, busca la Trina.
Potser, si li oferim protecció, et diu què ha passat.
Ja m'ho faré.
Tenim menys d'una hora abans del judici.
- Veniu per mi quan hàgim de sortir. - D'acord.
Impressiona'ls, amor.
TRUCADA SENSE FILS
Haller i Associats?
Què? Com?
No, l'havia d'enviar una becària.
No passa res. Ja la hi envio jo. M'encanta enviar coses. Disculpi.
Redeu!
Merda.
Estàs bé?
M'he centrat tant en les tasques d'ajudant per al judici
que he descuidat tota la resta.
Tinc factures per pagar fins aquí!
I una reunió a porta tancada amb la jutgessa d'aquí a 51 minuts.
Quan us dugui al jutjat,
duc el vestit d'en Julian a l'agutzil
i me'n torno a emprendre les factures.
De veritat?
- Sí. - Hosti, Izzy.
Moltes gràcies. Comences pel lloguer abans que ens desnonin?
Fora conya, falten tres dies perquè ens trobem els mobles al carrer.
Jo mateixa faig el xec.
Te'n dec una de grossa.
No pateixes, jo t'hi ajudo.
I L...
Ho faràs genial.
Ai, mare, això espero.
Saps què necessito?
Més cafeïna.
Ui! D'acord.
CAT SOS - ESTÀS DISPONIBLE?
TRIBUNAL SUPERIOR DE LOS ANGELES
Recorda, el testimoni clau és en Bishop. L'hem d'aconseguir.
Els altres són distraccions.
Seu sempre a la seva esquerra.
És com un truc de Jedi, saps? Confrontes menys.
Això t'ho vaig ensenyar jo, que ho vaig llegir a la revista Parade.
- Ah, sí? - Sí!
Diria que havia sigut en Legal. Se me'n va.
Com li va a l'habitatge comunitari assistit?
Doncs aquest matí m'ha escrit suplicant-me per menjar afroamericà.
Com trobes que li va?
No aguanto aquest home. No pot ser més pedant.
No deixis que t'afecti.
Haller.
Sí, em cau com el cul.
Bon dia, lletrats.
Tenim un dia de molta feina, va.
Sr. Forsythe, suposo que ha pogut estudiar la llista esmenada de testimonis.
Sí, senyoria, però no és gaire adequat dir-li "llista esmenada".
Trenta-tres noms nous no és esmenar.
És una llista totalment nova i totalment excessiva.
Si em permet, senyoria,
estem disposats a buscar una solució que espero que satisfaci el Sr. Forsythe.
Senyoria, la defensa hem eliminat una sèrie de noms de la llista.
Els han eliminat tots menys tres.
¿Com és que fa 48 hores tenien 30 noms crucials per a la defensa
i ara només necessiten
en Sylvester Funaro pare, en Peter Sterghos i en Neil Bishop?
En necessitem quatre, però no ha autoritzat en James De Marco
i hem hagut d'adaptar-nos-hi.
Senyoria, la Fiscalia continua oposant-se a aquests tres noms.
En Sylvester Funaro pare és un advocat inhabilitat
sense relació amb el cas.
Digui el que digui, seria d'oïda.
Però...
Testificarà sobre la seva relació amb l'Hector Moya,
que li ha donat una visió única de la víctima i del motiu de l'homicidi.
Com he dit, d'oïda.
Sí, ja l'he sentit la primera vegada, Sr. Forsythe. Té més objeccions?
Sí, senyoria. La Fiscalia objecta la inclusió d'en Peter Sterghos.
L'hem investigat i no hem trobat cap relació amb el cas.
Senyoria, la defensa pretén mostrar una teoria alternativa
per a l'homicidi de la Gloria Dayton.
Creiem que el Sr. Sterghos pot relacionar la seva mort
amb un doble homicidi que va tenir lloc davant casa seva fa deu anys.
Fa deu anys?
Fan broma? Senyoria, la Fiscalia
li demana enèrgicament que no alimenti aquesta teoria desesperada.
No és cap teoria desesperada.
Tot s'esclarirà quan el Sr. Sterghos pugui testificar.
Res més, Sr. Forsythe?
Sí, senyoria.
De nou, el meu propi investigador, en Neil Bishop, és a la llista.
No va presenciar el crim.
No és més que un flagrant estratagema per descobrir l'estratègia de la Fiscalia.
Senyoria, amb tots els respectes cap al Sr. Forsythe, això és absurd.
La Fiscalia ja ha acabat, per tant, ja sabem quina és la seva estratègia.
Igualment, el Sr. Bishop no pot donar cap testimoni rellevant.
La defensa pot qüestionar contundentment
com la Fiscalia recull i analitza les proves,
incloent-hi els testimonis.
No hi ha cap precedent que ens impedeixi fer-ho citant el seu investigador.
A més, els tribunals d'apel·lació han reiterat que els advocats defensors
no han de tenir restriccions per presentar el seu cas
i que els esforços per impedir-los que presentin teories alternatives
són arriscats i es poden revocar.
He dut jurisprudència per si la vol consultar.
No serà necessari, Sra. Crane. Ja he pres una decisió.
Acceptaré les objeccions del Sr. Forsythe a en Sylvester Funaro i en Peter Sterghos,
llevat que la defensa tingui altres arguments per incloure'ls.
Però denegaré l'objecció perquè declari en Neil Bishop.
Com ha apuntat la defensa, tenen dret a fer preguntes
sobre el procediment de la Fiscalia.
- Tot clar, senyoria. Gràcies. - Bé.
- Res més? - No, senyoria.
Molt bé, doncs ja poden marxar. Ens veiem al judici.
GUSTAVO'S CORNER MODA PER A HOMES
Té.
L'han escurçat uns centímetres més.
Ara et deu quedar millor.
Gràcies.
Que has pogut dormir una mica?
Julian, sé que allò de la Trina va ser un cop dur, però el pla està funcionant.
Tenim una prova nova contra en De Marco, una de ben grossa.
Ens falta definir com la utilitzarem, d'acord?
Vine.
El primer que em va ensenyar mon pare va ser:
"Fer-se bé el nus de la corbata és el primer pas seriós a la vida."
Oscar Wilde.
"La generositat és l'essència de l'amistat."
Vaja. També del senyor Wilde?
És dels meus preferits.
Mon pare no va estar gaire present.
Sembla que era un imbècil, així que no em vaig perdre gaire.
Saber fer-me el nus de la corbata.
Molt millor ara.
Faig pena, veritat?
Li ho veig a en David en la mirada.
Em mira com si fos un zombi.
És que t'has aprimat molt, Julian. Només està preocupat per tu.
El vestit et queda millor.
Ara fas goig.
M'he estat preguntant...
Ajudaria si jo testifico?
No, és...
Mai és bona idea fer que un acusat declari, i ara menys.
La Fiscalia espremeria fins a l'última gota la teva professió
i el jurat no respondria bé.
Tant de bo pogués fer alguna cosa més.
I no només per mi.
He repassat aquella nit una vegada rere l'altra.
Potser si no haguéssim discutit,
si l'hagués poguda dissuadir o si m'hagués quedat més,
potser continuaria viva.
Julian, escolta. La Gloria tenia males companyies, d'acord?
Cap dels dos podíem salvar-la.
La manera d'ajudar-la ara és guanyant, d'acord?
Trina!
Trina, que hi ets?
Trina, hi ets?
M'envia en Mickey Haller.
Cisco?
No hi és.
La porta estava oberta i està tot regirat.
O se n'ha anat corrents o algú li ha fet una visita.
En De Marco li fa més por que el càrtel.
Si ha arribat a ella, ja no hi podem fer res.
No, no crec. Per què li hauria de fer mal ara?
Va fer el que volia.
No, la Trina està sobrepassada. Deu estar amagada.
On?
Potser pots comprovar un altre lloc.
Cat, què ha passat?
Anit em vaig trencar el lligament creuat.
- Quina merda. - Però estic bé.
M'han donat analgèsics, però m'han d'operar.
Estaré de baixa el que queda de producció o més.
Ho sento molt, tia.
Només queden tres episodis, però necessiten una substituta ja.
Per això t'he trucat.
T'he recomanat.
Això és...
Uau.
Gràcies, però ja saps que no he estat en actiu últimament.
Doncs ara t'hi pots reenganxar.
Jo no confio en ningú més ara mateix. Ho faries genial, Iz.
No sé què dir.
Els he ensenyat coses teves i et volen conèixer.
Demà fan entrevistes.
Tranqui, la feina és teva si la vols. L'entrevista és una formalitat,
però hi haurà gent de l'estudi i de la cadena.
Demà a quina hora?
Prova de la defensa G, senyoria.
El llistat de trucades de Gloria Dayton que va proporcionar la Fiscalia
en la presentació de proves.
Sense objeccions, senyoria.
Anotat.
Inspector Whitten, ha vist abans aquest llistat?
Sí, el vaig demanar jo mateix.
Hi ha una anotació al capdamunt del primer full.
- És la seva lletra? - Sí, així és.
Pot llegir el que diu?
24 d'agost.
Per què va escriure aquesta data?
És quan vaig rebre el llistat de la companyia telefònica.
El 24 d'agost.
Són catorze dies després que matessin Gloria Dayton.
En aquell moment, ja havien arrestat Julian La Cosse, correcte?
Sí, és correcte.
Llavors, per a què era aquest llistat?
La investigació no va acabar amb l'arrest.
Vaig explorar totes les vies possibles.
D'acord, i es va interessar per alguna d'aquestes trucades?
Sí.
La del seu client, Julian La Cosse, la nit de l'homicidi, sobretot.
Què collons fa?
ARA HO VEURÀS
Inspector, pot anar a la pàgina nou del llistat?
Veu el número ressaltat? El que acaba en 6700?
Sí, prefix 213-632-6700.
I quan va marcar la senyoreta Dayton aquest número? Quin dia i a quina hora?
El 3 d'agost a les 18:47.
El 3 d'agost, una setmana abans que l'assassinessin.
Inspector Whitten,
li mostro el que s'ha identificat com a prova de la defensa A.
Objecció, senyoria.
Quina relació pot tenir aquesta fotografia amb les trucades?
Senyoria, ja s'ha acceptat aquesta prova.
Ara pensava establir-hi la relació.
Objecció denegada.
Inspector, hem establert que aquesta foto es va fer en entregar-li la citació
a Gloria Dayton per la petició d'habeas corpus d'Hector Moya.
Pot llegir el dia i l'hora que hi ha a la foto?
18:06 del 3 d'agost.
I el número identificat en les trucades de la Srta. Dayton, quan el va marcar?
A les 18:47.
Per tant, per deixar-ho clar,
Gloria Dayton rep la citació per declarar la tarda del 3 d'agost
i 41 minuts després fa aquesta trucada, correcte?
Sí, però...
Va comprovar el número de telèfon?
- No me'n recordo. - No se'n recorda?
- No pateixi. Porta el mòbil? - Objecció.
Basant-se en què?
Importuni, provocació, irrellevància...
No sé quina treta té al cap el lletrat,
però no és més que per farolejar.
Per farolejar?
El jurat es mereix saber a qui va trucar la Srta. Dayton en rebre la citació.
Quina millor manera que trucar al telèfon?
Objecció denegada. Continuï, Sr. Haller.
Gràcies, senyoria. Sap què?
Ho farem des del meu.
Inspector, li importa marcar el número?
Control de Drogues, divisió de Los Angeles.
Amb qui vol parlar?
Hola?
En què el puc ajudar?
Perdó, m'he equivocat.
Ordre!
Per tant, inspector,
¿afirmaria que després de rebre la citació la Srta. Dayton
sembla que va trucar a Control de Drogues?
És impossible saber si va ser ella. Algú podria haver-l'hi agafat.
¿Va investigar si la Srta. Dayton
tenia relació amb Control de Drogues, per exemple, fent d'informant?
No.
Miri, jo no sabia res de la citació en aquell moment.
I, després, si algú és informant
no truca al telèfon general de Control de Drogues.
No tenia cap motiu per sospitar d'aquesta trucada.
D'acord, un moment. Disculpi, inspector. Estic una mica confós.
Abans ha dit que no recordava si havia revisat aquesta trucada.
Ara està dient que havia vist la trucada però que no en va sospitar?
- No, escolti, m'està tergiversant. - Ho reformulo.
¿Sabia que la víctima havia trucat a Control de Drogues
una setmana abans que l'assassinessin, sí o no?
No.
Inspector,
acaba de testificar que no sabia
que havien citat Gloria Dayton per l'habeas corpus d'Hector Moya.
Recorda quan se'n va assabentar?
Fa uns mesos, quan la defensa va presentar les seves proves.
I què va fer amb aquesta informació?
La vaig comprovar, com tota la informació que m'arriba.
I què va concloure?
Que no tenia relació amb el cas i que era una coincidència.
Una coincidència?
Però acabem de veure que Gloria Dayton va trucar a Control de Drogues
just després que la citessin a declarar.
No sona a coincidència.
Objecció. Que ara testifica el lletrat?
Admesa. Pregunti, Sr. Haller.
Inspector, si hagués sabut que una setmana abans que l'assassinessin
Gloria Dayton havia rebut una citació i havia trucat a Control de Drogues,
s'hauria interessat a descobrir per què?
Objecció. Especulació.
Admesa.
No tinc més preguntes, senyoria.
Molt bé, farem un breu recés.
Inspector Whitten, ja pot baixar.
Membres del jurat, recordin els advertiments.
Senyoria, ens podem acostar els lletrats?
Endavant.
Jutgessa Turner, després del que hem sentit,
li demanem que reconsideri permetre que testifiqui l'agent De Marco.
La seva rellevància ara es veu des d'una altra perspectiva.
No són més que insinuacions.
És un carreró sense sortida i la defensa ho sap. Volen aixecar polseguera.
D'aixecar polseguera res, senyoria.
Són justament aquestes teories de culpabilitat de tercers
que els tribunals d'apel·lació han permès
i que han ocasionat revocacions quan no s'han permès.
Enhorabona, Sr. Haller, permetré testificar l'agent De Marco,
però pel que fa al seu testimoni
seré especialment estricta amb vostè.
Només preguntes rellevants.
Gràcies, senyoria.
Què passa?
La jutgessa ha autoritzat que testifiqui l'agent James De Marco.
Això és bo, no?
Molt bo.
Ara només hem d'esperar que aparegui.
Digues a en Cisco que acampi fora de l'edifici federal si cal.
Que en De Marco rebi la citació.
Creu-me, és una molt bona notícia.
ENDAVANT AMB EN DE MARCO. ENTREGA-LI LA CITACIÓ TAN AVIAT COM PUGUIS.
Kendall Roberts?
Qui ets?
M'envia en Mickey Haller.
Tens notícies d'una antiga amiga teva, la Trina Rafferty?
Estem preocupats per ella.
Què us fa pensar que sé on és?
En Mickey m'ha dit que us cobríeu mútuament.
Podria haver acudit a tu.
Ja li vaig dir l'altra vegada que fa molt d'això,
i em va prometre que em deixaria tranquil·la.
Si no t'importa...
Srta. Roberts, si contacta amb vostè la Trina,
digui-li que som aquí per ajudar-la.
Pot estar en una situació perillosa. No s'hi ha d'enfrontar sola.
Vols parlar?
Doncs parlem.
AVISA'M SI M'HE DEIXAT ALGUNA COSA IZZY
- Hola, Lorna. - Izzy.
Has acabat totes les factures? Moltíssimes gràcies.
Tranqui, necessitaves ajuda.
Pensava tornar per fer-ho amb tu. Has parat per dinar?
No pateixis, Lorna. De veritat.
Va tot bé?
Sí, va tot bé, és que...
Demà necessito el dia. Va bé?
És clar, però, Izzy, segur que va tot bé? Saps que pots contar-me el que sigui.
Ho sé.
He d'aclarir uns assumptes personals, res més.
Ja parlem, d'acord?
D'acord.
- Nois! - Com va?
Odio dur el Lincoln. Té molts angles morts i em xiulen tots els sensors.
- I l'Izzy? - Necessitava el dia.
Tranqui, jo puc fer les tres feines.
No és que ser la teva ajudant al judici, gestionar el despatx
i dur-te al jutjat sigui estressant.
Ja, Lorna, però puc conduir jo. No cal.
He matinat una hora més i no m'he fet la frega d'argila
per pujar fins aquí a hora.
Hosti, puja al cotxe, Haller!
D'acord, mare meva.
Afanya't, va!
I en Cisco hi cap, aquí?
- Fes enrere el seient! - Com?
Busca el dallò!
Demano la presència de Victor Hensley.
- Qui és aquest? - El nostre cavall de Troia.
Sr. Hensley, pot dir-li al jurat a què es dedica?
Soc el director de l'hotel Roosevelt de Los Angeles.
Com a director, té accés a totes les gravacions de l'hotel, no?
- Així és. - Bé.
Sr. Hensley,
com deu saber, Julian La Cosse, tenia una web de dones de companyia.
Segons la web, la nit del 10 d'agost,
un home, Daniel Price, tenia una cita amb la víctima, Gloria Dayton,
a l'habitació 837 del seu hotel.
Sí, en soc conscient.
També sabem que el meu client va trucar a l'habitació
a les 16:40 del 10 d'agost per verificar la cita.
Va parlar amb un home que deia ser Daniel Price.
Pot confirmar si hi havia el tal Daniel Price a l'habitació?
Segons el nostre registre, no.
No?
A les 16:40 no.
Una parella casada, Daniel i Laura Price, s'hi van allotjar la nit anterior,
però van marxar a les 16:15.
- No hi havia ningú a l'habitació? - No ho puc assegurar.
L'únic que li puc dir és que no hi havia cap client registrat a aquesta hora.
Van pagar per sortir més tard i l'habitació no es va ocupar.
I ¿és possible que algú hagués entrat a l'habitació per rebre la trucada
fent-se passar per Daniel Price?
Tot és possible,
però el pany és electrònic, per tant, hauria de tenir manera d'entrar-hi.
D'acord. Canviem de tema un moment.
Sr. Hensley, quan es va assabentar que Gloria Dayton
va ser a l'hotel abans que l'assassinessin, ho va investigar?
Sí, quan vam veure que l'hotel va tenir un paper tangencial
en la situació, per descomptat que ho vam investigar.
Jo mateix vaig liderar la investigació.
I van establir una cronologia del que va passar la nit del 10 d'agost?
Sí. La Srta. Dayton va arribar a l'hotel a les 21:41.
Va pujar amb l'ascensor
fins a la vuitena planta, entenem que per anar a l'habitació 837.
D'acord, i què va passar llavors?
Va tornar al vestíbul al cap d'uns minuts abans de marxar de l'hotel a les 21:50.
Vaja, són temps molt exactes. Com és que ho sap amb tanta certesa?
Per les gravacions de seguretat.
Per les gravacions de seguretat?
Sí.
L'hotel té un extens sistema de seguretat amb càmeres que graven
amb hora i data totes les zones públiques i els ascensors.
Revisant les gravacions va ser fàcil establir la cronologia.
I ha dut aquestes gravacions?
Sí, n'he fet diverses còpies.
Algú de la Fiscalia li ha demanat aquestes gravacions?
Sí, un tal senyor...
Neil Bishop, de la Fiscalia del districte. Les va recollir fa uns dos mesos.
Fa dos mesos?
Senyoria, ens podem acostar?
Deixi-m'ho endevinar. No les hi van donar en la presentació de proves?
No, senyoria, i segons aquest testimoni el Sr. Forsythe fa dos mesos que les té.
No, és la primera notícia que en tinc.
El seu investigador les va recollir.
Senyoria, totes dues parts acceptem
que la víctima va ser a l'hotel hores abans de morir, no ho discutim.
Les gravacions que comenta el testimoni són irrellevants.
Senyoria, com podem establir si són rellevants sense mirar-les?
- Què necessita? - Una hora em bastaria.
Molt bé.
Farem un recés d'una hora en què jo també revisaré les gravacions.
Sr. Forsythe, li suggereixo que faci el mateix.
Gràcies, senyoria.
Què ha passat?
Trapa oberta.
Del cavall de Troia.
Havíem de treure-les a la llum sense que ningú sabés que ja les teníem.
Ja les teníem?
IZZY TENS UN MINUT?
No les hem de revisar durant una hora, no?
No, però ho hem de fer veure. Ves a la sala de reunions amb el portàtil.
Espera, jo? Per què? On vas tu?
- Vinc de seguida. - Val més que em duguis un cafè amb llet.
Hola, Izzy.
Passa alguna cosa?
T'he de confessar una cosa.
- El què? - He fet una entrevista de feina.
Vaja.
Amb en Tony Walsh no, no?
Creu-me, és un gra en el cul.
La Cat s'ha trencat un lligament i busquen substituta.
Com a coreògrafa?
Izzy, però que bé!
El lligament és una putada, però és una gran oportunitat per a tu!
Ja.
Ho és. Ballar és...
el que sempre he somiat.
Però, alhora, m'encanta treballar per a tu.
Sento que aporto alguna cosa, que ajudo les persones.
Com tu em vas ajudar a mi.
És que...
Escolta, Izzy.
Per a mi, ets família. D'acord? I la família sempre es fa costat.
No vull que te'n vagis, però també sé que és important deixar-te guiar pel cor...
Si sempre t'has volgut dedicar al ball, ho has de provar.
Això és el que passa.
Veure la Cat lesionada i inflada a calmants...
No ho sé.
M'ha traslladat a un lloc on no sé si vull anar.
Ja. Llavors, què et diu el cor?
Que tu també ets família.
Tu, la Lorna, en Cisco...
M'hi vull comprometre, però no soc advocada i no puc fer de xòfer per sempre.
Doncs potser tens sort,
perquè acaba de quedar lliure el lloc de gerent del despatx.
Ets la candidata perfecta.
I aquest ascens implica un augment?
Au, va. Sempre el mateix.
I dies lliures per poder donar classes aquí i allà?
D'acord, ja en parlarem, d'això.
Segur que ho podrem arreglar. Tenim acord?
Si era una entrevista de feina, te l'han donada o què?
Va, Mickey. Ja saps que sí.
Resulta que sí, no? Vaja.
Sr. Hensley, ¿li importaria indicar-nos
els moviments de la Srta. Dayton mentre ho veiem?
És clar.
La Srta. Dayton quan entra a l'hotel.
Va fins a l'ascensor,
i pressiona el botó per pujar.
No tenim càmeres a les plantes amb clients per privacitat,
però això és cinc minuts després.
La Srta. Dayton va tornar al vestíbul i va anar al taulell.
Sr. Hensley, en aquesta imatge,
pot assenyalar empleats seus que estiguin visibles?
Doncs l'equip del taulell, per descomptat,
i aquest home, en Charles, que és de seguretat.
Hi identifica algú més?
No veig ningú més, no.
I aquest home amb barret?
No se li veu la cara.
Sr. Hensley, sembla que no se li veu la cara mai,
però, per com va vestit i el que fa, diria que treballa a l'hotel?
No, els nostres empleats duen uniforme sempre.
Tenen empleats de seguretat que fan veure que són clients?
No, no en tenim.
Tots són en llocs fixos i porten jaquetes amb identificadors.
Ho entenc. Per tant, si aquest home no és un empleat,
què creu que fa en aquesta gravació?
Objecció. Apel·la a l'especulació.
El Sr. Hensley fa tretze anys que és el director de l'hotel,
i abans havia treballat deu anys en recepció i en seguretat.
Coneix el vestíbul millor que ningú i està més que qualificat
per oferir el seu parer professional sobre el que veu al vídeo.
Li permeto respondre. Endavant, Sr. Hensley.
Segons el meu parer professional, trobo que l'estava seguint.
Ja l'estava esperant quan hi va arribar,
sabia on eren les càmeres i com amagar la cara,
i, quan torna de dalt, la segueix cap a fora.
Es nota que, quan ella es gira de cop per anar al taulell,
l'agafa desprevingut i ha de fer marxa enrere.
És un home misteriós.
Per tant, ens està dient que la Srta. Dayton va arribar a l'hotel,
on l'esperava aquest home misteriós,
qui la va seguir cap a fora, i al cap d'unes hores estava morta?
Objecció. Ultrapassa els coneixements del testimoni.
Admesa.
No tinc més preguntes, senyoria.
Té preguntes, Sr. Forsythe?
Només una, senyoria.
Sr. Hensley, deixant de banda el seu parer professional,
el fet és que no té ni idea de qui és aquest home ni de què fa.
És correcte?
Sí, per descomptat.
Gràcies.
Res més.
Es pot retirar.
Quin cop d'efecte! Els ho he vist. Vaig a buscar el MINI o anem caminant?
No, caminem, em farà bé als genolls.
Sí, ja ho crec. Que t'has mirat les gravacions?
O les has apilades amb la resta de cagades professionals?
No eren pertinents.
Vaja, no eren pertinents.
Saps què ho hauria sigut? Informar-me per poder-me preparar.
No li hauries d'haver permès que les presentés.
L'únic que he fet jo és quedar com que les havia amagades.
Mira, me la bufa el que tu creguis que és pertinent o no.
No tornis a amagar-me res.
Està suant la cansalada.
Ho sento, Bill.
Quin dels dos?
Dona'm un minut per guardar les coses i preparem el testimoni d'en De Marco.
- Què tenim per sopar? - Ostres!
Me n'he oblidat completament.
Haurem de demanar a la pizzeria del carrer, i no vull queixes.
Saps qui no ha fet el seu passeig vespertí?
Per què sempre recau tot en els fills?
Mickey, estic ofegada. No puc continuar fent-ho tota sola.
- Lorna... - No, escolta'm bé.
Necessitem ajuda, i no vull becaris, sinó ajuda de veritat.
- Lorna, para. - Us ve de gust menjar del Din Tai Fung?
Ho veus? Desig concedit. Aquí tens la nova gerent del despatx.
Izzy? Mare meva, me n'alegro molt per tu!
I també per mi.
Tinc dues peticions a la taula que són per a ahir.
Amb el teu augment i el meu, les despeses pugen i cal que entri pasta.
Truca als morosos perquè paguin i comença a facturar.
Com sospitaves, no he pogut fer-me amb en De Marco.
Han enviat un dels seus advocats.
I ha rebut la citació en nom seu?
Sí, una altra cosa és saber si apareixerà o no.
I la Trina què?
Li he ofert anar a un amagatall dels Road Saints,
però vol quedar-se amb la Kendall.
La mala notícia és que no donarà la cara ni per nosaltres ni per la Glory.
De fet, no tornarà a testificar fins qui arrestin en De Marco.
És a dir, ho hem d'aconseguir d'una altra manera.
Hi ha una altra cosa que em fa patir.
La Trina ha admès que en De Marco la va pressionar perquè mentís al judici.
Però espereu.
No va ser l'únic.
He pensat que era en Bishop, però no l'ha reconegut en foto.
M'ha dit que no va badar boca
i que no s'assemblava a cap policia que hagués vist abans.
Amb qui s'ajunta en De Marco?
La droga mou molts diners i corromp la gent.
En De Marco no pot ser més corrupte.
Justament per això hem de preparar el seu testimoni, per si apareix.
Hi estic d'acord, però parem un segon. Avui ha anat bé.
Molt bé.
Hi estic d'acord.
Per l'Izzy, que m'ha ensenyat que n'hi ha prou amb 24 hores
per trobar a faltar algú enormement.
I per tots els que hem perdut pel camí.
Salut.
- Salut. - Salut.
Avancin.
Avancin, senyors! Avancin!
Puja al bus.
A terra!
De genolls!
Tothom a terra!
BASAT EN LES NOVEL·LES DE MICHAEL CONNELLY
Subtítols: Tòfol Cabeza Cáceres.